Diari Oficial de la Generalitat Valenciana


Sumari del DOGV 9287, del 28-02-2022 (2022/1580)

RESOLUCIÓ de 24 de febrer de 2022, de la Presidència de la Generalitat, per la qual s'aprova la constitució de l'Agrupació dels Ajuntaments de Tales i Ribesalbes per al sosteniment de personal comú.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1580


Data del document
:   24-02-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de febrer de 2022, de la Presidència de la Generalitat, per la qual s'aprova la constitució de l'Agrupació dels Ajuntaments de Tales i Ribesalbes per al sosteniment de personal comú. [2022/1580]  
Els Plens dels Ajuntaments de Tales i de Ribesalbes, en les sessions del 29 de juny de 2021 i del 23 de juny de 2021, respectivament, van prendre l'acord de sol·licitar la constitució d'una agrupació per al sosteniment del lloc d'Agent d'Ocupació i Desenvolupament Local, i aprovar el conveni entre tots dos Ajuntaments que conté els estatuts que han de regir l'agrupació.  
Els Ajuntaments de Tales i Ribesalbes van sotmetre a informació pública aquests acords, per mitjà de sengles anuncis publicats en el Butlletí Oficial de la Província de Castelló número 110, de 14 de setembre de 2021, i número 141, de 25 de novembre de 2021, respectivament, per un termini d'un mes, sense que es presentara cap reclamació durant aquest termini.  
En virtut d'això, d'acord amb el que disposa l'article 161 de la Llei 8/2010, de 23 de juny, de la Generalitat, de règim local de la Comunitat Valenciana, en relació amb l'article 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions (DOGV 8572, 17.06.2019), i segons el que disposa la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Aprovar la constitució de l'agrupació dels ajuntaments de Tales i Ribesalbes per al sosteniment del lloc d'Agent d'Ocupació i Desenvolupament Local, que estarà regida pels seus propis estatuts.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el Jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 24 de febrer de 2022.- El president de la Generalitat, p. d. Resolució de 17.02.2022 (DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.